વિજ્ઞાનમાં ભણ્યા એ મુજબ કોઈપણ પ્લાન્ટ કાર્બન ડાયોક્સાઇડની મદદથી સૂર્યપ્રકાશની હાજરીમાં જ પોતાનો ખોરાક બનાવે છે. એટલે કે પ્લાન્ટને સારી રીતે વિકસાવવા માટે સૂર્યપ્રકાશ જરૂરી છે. સ્માર્ટપોટના સેન્સર્સમાં જે તે પ્લાન્ટને અનુકૂળ સૂર્યપ્રકાશ પર્યાપ્ત છે કે નહીં તે મોનિટર કરવાની પણ આવડત છે. એટલું જ નહીં જો પ્લાન્ટને જરૂરી પ્રકાશ ન મળતો હોય તો નોટિફિકેશન કે એલર્ટ મેસેજ દ્વારા પોટ જાતે જ તેના યુઝરને જાણ કરે છે કે આટલા કલાક સુધી તેને જરૂરી સૂર્યપ્રકાશ મળ્યો નથી. તમે કે તમારા ઘરમાં કોઈપણ વ્યક્તિને તમે સૂચના આપીને જરૂરી વ્યવસ્થા કરાવી શકો છો.